গত ২ জুলাই আরেকটি করে জেলা ও মহানগর আওয়ামী যুব মহিলা লীগের কমিটি ঘোষণা দেন নাজমা আক্তার ও অপু উকিল। এতে আহ্বায়ক করা হয়েছে জেলা পরিষদের সদস্য সাদিয়া আফরিন ও যুগ্ম আহ্বায়ক করা হয়েছে শারমিন আক্তার মেঘলা ও আসমা আক্তারকে। মহানগর কমিটিতে আহ্বায়ক করা হয়েছে অ্যাডভোকেট সুইটি ইয়াসমিন ও যুগ্ম আহ্বায়ক মুনিরা সুলতানাকে। পরের কমিটি নারায়ণগঞ্জ-৪ আসনের এমপি শামীম ওসমান সমর্থিত। তাই আগের কমিটির বিপক্ষে শামীম ওসমান বিরুপ মন্তব্য করেছিলেন। নুরুন্নাহার সন্ধ্যা ও ইয়াসমিন চৌধুরী লিন্ডার চরিত্র হরণ করে নানা ধরনের বক্তব্য দেন শামীম ওসমান। এই নিয়ে যুব মহিলা লীগ নেত্রীরা শামীম ওসমানকে নিয়ে সমলোচনাও করেন।